Soûmagne

Li grande Soûmagne, c' est ene rebanêye comene di Walonreye, el province di Lidje.

C' est eto l' no d' on rixhot ki passe avåla.


 Dimorants: 14.866 (2002), Soûmagnåds, Soûmagnådes.
 Sitindêye: 27,22 km²
 Dinsité: 546,14 djins/km²

 Ban d' Soûmagne 
 Soûmagne (viyaedje)
 Åyneu
 Cerexhe-Heuzeu
 Evgnêye
 Mélin
 Mitchroû
 Tegnêye

 Djeyografeye 
Li comene di Soûmagne est vijhene des comenes di Blegneye, Fléron, Heve, Ône, eyet Trô. Elle est sol grande voye Lidje-Vervî-Åxhe, et bråmint d' djins di Lidje ou d' Vervî s' î vnèt astaler.

 Istwere 
Li pus vî tecse ki djåze di Soûmagne (lomé Solmania adon) c' est on papîscrît do 25 d' awousse 915 wice ki Tchåle li Simpe, rwè des Francs, dinéve å Prince-Eveke di Lidje on bwès ki dvant çoula fjheut pårteye di Teus.

 Industreye ey agriculteure 
Del fén do 19inme sieke disk' ås anêyes 1960,  i gn a-st avou des houyires; ey ene coperative.

Dispoy adon, les terisses s' ont rascovrous di verdeure; oudonbén on-z î a constrût des lotixhmints d' måjhones, ou des grands botikes.

On trouve enute totès sôres di ptits comieces et di ptitès industreyes.

Mins li comene a dmoré cinsrece eto, avou 60 % des teres ki sont coûtivêyes.

 Culteure eyet tourisse 
Dispoy les anêyes 1970, li Cinte culturel et des dijhinnes di soces diswalpèt ene sipitante veye culturele.

A vey:
 Li dominne provinciå di Wedjimont
 Li festival di muzike country, tos ls ans, a Cerexhe-Heuzeu.
 Li Muzêye del Veye do Peupe, ki mostere li vicaedje d' ene famile ovrire do cmince do 20inme sieke.
 Li viye hoyire des Bas-Bwès et s' belfleur, k' est ouy on park po s' porminer, djouwer, fé on fornea...
 Li viye voye 38 di tchmin d' fier, divnou on foirt bea ravel
 des bastimints temoens do Payis d' Heve. 

 Difoûtrinne hårdêye 
Waibe del comene di Soûmagne (avou des pådjes e walon)